Zenei és színi tanulmányokat folytatott Párizsban, majd Cannes-ban. 1942-ben filmezett először. 1945-ben a fővárosban képezte tovább magát s szerződést kapott különböző társulatoknál. 1952-ben a Comédie Caumartin színház igazgatója lett. Az 1950-es, 1960-as években leginkább színházakban volt látható, és Henrik Ibsen, Jean Anouilh, Paul Claudel és Luigi Pirandello darabjaiban szerepelt. Az 1970-es, 1980-as években Yves Robert filmbéli partnere volt. Az 1988-as cannes-i filmfesztivál zsűritagja volt.